Διάλυση Δημόσιας Υπαίθριας Συνάθροισης

Περιγραφή: Δημόσιες υπαίθριες συναθροίσεις διαλύονται εφόσον συντρέχουν οι προϋποθέσεις του άρθρου 9 του ν. 4703/2020, με αιτιολογημένη απόφαση του αρμόδιου Γενικού Αστυνομικού Διευθυντή, προκειμένου για τις περιοχές των Γενικών Αστυνομικών Διευθύνσεων Αττικής και Θεσσαλονίκης, του οικείου Γενικού Περιφερειακού
Αστυνομικού Διευθυντή σε περιπτώσεις που η συνάθροιση πραγματοποιείται σε περιοχή που περιλαμβάνεται στην τοπική αρμοδιότητα περισσότερων τη μίας Διευθύνσεων Αστυνομίας δικαιοδοσίας του και του Διευθυντή της Διεύθυνσης Αστυνομίας σε κάθε περίπτωση που η συνάθροιση πραγματοποιείται εντός της εδαφικής δικαιοδοσίας της οικείας Διεύθυνσης. Στην περίπτωση που η συνάθροιση πραγματοποιείται σε περιοχή περισσότερων της μίας Γενικών Αστυνομικών Διευθύνσεων ή Γενικών Περιφερειακών Αστυνομικών Διευθύνσεων η απόφαση διάλυσης λαμβάνεται από τον οικείο Γενικό Επιθεωρητή Αστυνομίας, ενώ στην περίπτωση που πραγματοποιείται σε περιοχή που περιλαμβάνεται στους τομείς Βορείου και Νοτίου Ελλάδος, όπως οι τομείς αυτοί ορίζονται στην παράγραφο 1 του άρθρου 30 του ν. 4249/2014, η απόφαση διάλυσης λαμβάνεται από τον Υπαρχηγό της Ελληνικής Αστυνομίας. Ομοίως, δημόσιες υπαίθριες συναθροίσεις οι οποίες λαμβάνουν χώρα εντός περιοχών αρμοδιότητας του Λιμενικού Σώματος - Ελληνικής Ακτοφυλακής, διαλύονται με αιτιολογημένη απόφαση του αρμόδιου Λιμενάρχη. Εφόσον τα μέτρα αστυνόμευσης και τάξης λαμβάνονται υπό τις εντολές Διοικητή Περιφερειακής Διοίκησης Λιμενικού Σώματος - Ελληνικής Ακτοφυλακής, η απόφαση διάλυσης λαμβάνεται από τον οικείο Διοικητή Περιφερειακής Διοίκησης Λιμενικού Σώματος - Ελληνικής Ακτοφυλακής.
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΠΡΟΣΤΑΣΙΑΣ ΤΟΥ ΠΟΛΙΤΗ
en: MINISTRY OF CITIZEN PROTECTION
Παρέχεται σε: Δημόσιους φορείς
Νομικά Πρόσωπα – Νομικές Οντότητες
Πολίτες
Υπηρεσία / οργανική μονάδα εποπτευόμενου φορέα: ΔΙΕΥΘΥΝΣΕΙΣ ΑΣΤΥΝΟΜΙΑΣ ΧΩΡΑΣ
Σημεία εξυπηρέτησης: title: Διευθύνσεις Αστυνομίας Χώρας
title: ΔΙΕΥΘΥΝΣΕΙΣ ΑΣΤΥΝΟΜΙΑΣ ΧΩΡΑΣ
Ψηφιακά σημεία παροχής: Δεν παρέχεται ψηφιακά
Αριθμός δικαιολογητικών: Δεν απαιτούνται
Κόστος: Παρέχεται χωρίς κόστος
Εκτιμώμενος χρόνος: 2 ώρες
Προϋποθέσεις: conditions_name: Η δημόσια υπαίθρια συνάθροιση πραγματοποιείται παρά την έκδοση απόφασης απαγόρευσης του άρθρου 7 του ν. 4703/2020.
conditions_type: Συμμόρφωσης ή Μη συμμόρφωσης
conditions_name: Οι συμμετέχοντες στη δημόσια υπαίθρια συνάθροιση δεν συμμορφώνονται προς τους περιορισμούς που επιβλήθηκαν σε σχέση με αυτή, σύμφωνα με την παρ. 2 του άρθρου 8 του ν. 4703/2020.
conditions_type: Συμμόρφωσης ή Μη συμμόρφωσης
conditions_name: Η δημόσια υπαίθρια συνάθροιση μετατρέπεται σε βίαιη με τη διάπραξη σοβαρών αξιόποινων πράξεων, όπως επιθέσεων κατά προσώπων, εμπρησμών, φθορών δημόσιας ή ιδιωτικής περιουσίας, βιαιοπραγιών κατά της αστυνομικής δύναμης και ιδίως σε περιπτώσεις που χρησιμοποιούνται αυτοσχέδιοι εκρηκτικοί και εμπρηστικοί μηχανισμοί, φωτοβολίδες, αιχμηρά αντικείμενα ή από τη συνέχισή της προκαλείται άμεσος κίνδυνος κατά της ζωής ή σωματική βλάβη.
conditions_type: Προϋποθέσεις περί μη τέλεσης αξιόποινων πράξεων
conditions_name: Η δημόσια υπαίθρια συνάθροιση πραγματοποιείται χωρίς να έχει γνωστοποιηθεί σύμφωνα με τα οριζόμενα στις παρ. 1 και 2 του άρθρου 3 του ν. 4703/2020, με την επιφύλαξη των οριζομένων στην παρ. 3 του ιδίου άρθρου.
conditions_type: Διοικητικές
Βήματα: step_description: Πριν από την εκδήλωση οποιασδήποτε άλλης ενέργειας, ο επικεφαλής της αστυνομικής ή λιμενικής αρχής ζητά από τον οργανωτή να αποκαταστήσει την ομαλή διεξαγωγή της συνάθροισης ή να ανακοινώσει τη λήξη αυτής στους συμμετέχοντες, καλώντας τους να απομακρυνθούν άμεσα και ήσυχα από τον χώρο πραγματοποίησής της.
step_official: Αρμόδια Διεύθυνση
step_title: Αίτημα - υποδείξεις του επικεφαλής της δημόσιας δύναμης προς τον οργανωτή πριν από κάθε άλλη ενέργεια
step_description: Σε περίπτωση άρνησης ή αδυναμίας του οργανωτή να ανταποκριθεί στο ανωτέρω αίτημα, ο επικεφαλής της αστυνομικής ή λιμενικής αρχής προσκαλεί στον τόπο της συνάθροισης τον αρμόδιο εισαγγελέα πρωτοδικών, στον οποίο ανακοινώνει ότι συντρέχει περίπτωση διάλυσης. Εν συνεχεία, με την παρουσία και τη σύμφωνη γνώμη του εισαγγελέα πρωτοδικών, ο επικεφαλής της αστυνομικής ή λιμενικής αρχής ανακοινώνει στους μετέχοντες τους λόγους για τους οποίους δεν επιτρέπεται να πραγματοποιηθεί ή να συνεχισθεί η συνάθροιση και τους προσκαλεί με τη χρήση μεγαφώνου ή άλλου πρόσφορου μέσου να απομακρυνθούν άμεσα και ήσυχα από τον χώρο πραγματοποίησης της, επισημαίνοντας τις κυρώσεις πουπροβλέπονται σε περίπτωση μη συμμόρφωσης. Η υπόδειξη για διάλυση της συνάθροισης και απομάκρυνσης των συμμετεχόντων επαναλαμβάνεται τρεις (3) φορές.
step_official: Αρμόδια Διεύθυνση
step_title: Άρνηση ή αδυναμία ανταπόκρισης του οργανωτή στο αίτημα του επικεφαλής της δημόσιας δύναμης
step_description: Εφόσον η συνάθροιση συνεχίζεται και οι συμμετέχοντες δεν συμμορφώνονται στις υποδείξεις για διάλυση της συνάθροισης και εκούσια απομάκρυνσή τους, ο επικεφαλής της αστυνομικής ή λιμενικής αρχής υλοποιεί την απόφαση για τη διάλυση της συνάθροισης, λαμβάνοντας υπόψη και συνεκτιμώντας, ιδίως, τον αριθμό των συμμετεχόντων, την ένταση που επικρατεί και τη βαρύτητα των αξιοποίνων πράξεων που τελούνται ή που η
τέλεσή τους πιθανολογείται βασίμως.
step_note: Για τη διάλυση της συνάθροισης χρησιμοποιούνται από την αστυνομική ή λιμενική αρχή τα πλέον πρόσφορα, αναγκαία και ανάλογα προς την περίσταση νόμιμα μέσα.
step_official: Αρμόδια Διεύθυνση
step_title: Συνέχιση της Συνάθροισης και μη συμμόρφωση των συμμετεχόντων στις υποδείξεις του επικεφαλής
step_description: Η διάλυση της συνάθροισης πραγματοποιείται κατόπιν σχετικής ρητής εντολής του επικεφαλής της αστυνομικής ή λιμενικής αρχής, η οποία δίδεται και εκτελείται μόνον εφόσον έχουν ολοκληρωθεί οι διαδικασίες της προηγούμενης παραγράφου και ως εκ τούτου έχουν εξαντληθεί όλες οι δυνατότητες ήπιας διευθέτησης του ζητήματος με εκούσια αποχώρηση των συναθροισθέντων. Οποιαδήποτε ενέργεια της αστυνομικής ή λιμενικής αρχής για την υλοποίηση της εντολής διάλυσης της συνάθροισης τελεί υπό τις αρχές της νομιμότητας, της αναγκαιότητας και της αναλογικότητας και διακόπτεται άμεσα με την εξάλειψη του λόγου που επέβαλε την εκδήλωσή της.
step_note: Αρμόδια για τη διάλυση δημόσιας υπαίθριας συνάθροισης που βρίσκεται σε εξέλιξη είναι η κατά τόπον αρμόδια αστυνομική ή λιμενική αρχή με σύμφωνη γνώμη του παριστάμενου αρμοδίου εισαγγελέα πρωτοδικών. Σε κατεπείγουσες και σοβαρές περιπτώσεις διασάλευσης της δημόσιας ασφάλειας και ιδίως, σε περιπτώσεις διάπραξης εγκλημάτων κατά της ζωής και της σωματικής ακεραιότητας ή σε περιπτώσεις γενικευμένων επεισοδίων, εφόσον δεν παρίσταται αρμόδιος εισαγγελέας πρωτοδικών, η απόφαση διάλυσης της συνάθροισης λαμβάνεται από τον επικεφαλής της αστυνομικής ή λιμενικής δύναμης με παράλληλη αμελλητί ενημέρωση του αρμοδίου εισαγγελέα πρωτοδικών.
step_official: Αρμόδια Διεύθυνση
step_title: Εντολή διάλυσης μετά την εξάντληση όλων των δυνατοτήτων ήπιας διευθέτησης
Εξερχόμενα: Απόφαση
Διοικητική πράξη
Νομοθεσία: rule_article: 9
rule_decision_number: 4703
rule_decision_year: 2020
rule_description: Διάλυση δημόσιας υπαίθριας συνάθροισης.
rule_gazette_doc_issue: Α
rule_gazette_doc_number: 131
rule_type: Νόμος
rule_article: 10
rule_decision_number: 73
rule_decision_year: 2020
rule_description: Διαδικασία τρόπος και μέσα διάλυσης δημόσιας υπαίθριας συνάθροισης.
rule_gazette_doc_issue: Α
rule_gazette_doc_number: 167
rule_type: Προεδρικό Διάταγμα
Παρατηρήσεις: Κάθε απόφαση διάλυσης της δημόσιας υπαίθριας συνάθροισης, αναρτάται στην επίσημη ιστοσελίδα της Ελληνικής Αστυνομίας ή του Λιμενικού Σώματος-Ελληνικής Ακτοφυλακής και κοινοποιείται στον αρμόδιο Εισαγγελέα Πρωτοδικών.
Σχετικά: Έννομα μέσα προστασίας ή έφεσης: Δικαστική Προσφυγή
Δείτε επίσης: title: el: Απαγόρευση Δημόσιας Υπαίθριας Συνάθροισης
title: el: Γνωστοποίηση Δημόσιας Υπαίθριας Συνάθροισης στην Αστυνομική Αρχή
title: el: Επιβολή Περιορισμών σε Δημόσια Υπαίθρια Συνάθροιση
Άλλες πληροφορίες: Επίσημος τίτλος: Διάλυση Δημόσιας Υπαίθριας Συνάθροισης